3. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/οίκ. 434 της 8 Φεβρ. /1 Μαρτ. 1978  (ΦΕΚ Β΄ 180)  Περί της χορηγήσεως προεγκρίσεως αδείας σκοπιμότητος δια λήψιν προς ανέγερσιν Οίκων Ευγηρίας κ.λ.π. Έχοντες υπ’ όψιν: 1.Το άρθρον 2 της παρ. 2 του Νόμου 162/73 (ΦΕΚ 227/73) «περί μέτρων προστασίας υπερηλίκων και χρονίως πασχόντων ατόμων». 2.Τας υπ’ αριθμ. 150/22.10.76 και 160/77 αποφάσεις της Νομισματικής Επιτροπής. 3.Την επιτακτικήν ανάγκην εκσυχρονισμού των Ιδιωτικών Επιχειρήσεων – Οίκων Ευγηρίας, αποφασίζομεν: Η προβλεπομένη, υπό των υπ’ αριθμ. 114/76, 125/76 και 160/77 αποφάσεων της Νομισματικής Επιτροπής, προέγκρισις αδείας σκοπιμότητος δια την χορήγησιν δανείων υπό των Εμπορικών Τραπεζών δι’ ανέγερσιν, εξοπλισμόν νέων ή επέκτασιν υφισταμένων επιχειρήσεων περιθάλψεως υπερηλίκων ή εκ κινητικής αναπηρίας πασχόντων ατόμων, διανοητικώς αναπήρων απροσαρμόστων παίδων και ειδικών αναπηριών παρέχεται δι’ αποφάσεως ημών, κατόπιν της προσκομίσεως υπό του ενδιαφερομένου των ακολούθων δικαιολογητικών: 1.Αίτησις αναφέρουσα την επωνυμίαν της επιχειρήσεως την, έδραν, τον αριθμόν των κλινών και τον σκοπόν ταύτης (περίθαλψις ηλικιωμένων, ανιάτως πασχόντων ατόμων ή παίδων κλπ. ως και εάν πρόκειται περί επεκτάσεως, ανεγέρσεως κλπ.). 2.Πλήρες τοπογραφικόν διάγραμμα υπό κλίμακα τουλάχιστον 1:500 εις το οποίον να εμφαίνωνται: α) Η ακριβής θέσις και αι διαστάσεις του οικοπέδου επί του οποίου ευρίσκεται ή πρόκειται να αναγερθή το κτίριον όπου θα στεγασθή η υπό ίδρυσιν επιχείρησις. β) Το οικοδομικόν τετράγωνον όπου ευρίσκεται τούτο και γ) Περιβάλλουσαι αυτό οδοί και το εγκεκριμένον πλάτος αυτών. δ) Η θέσις του κτιρίου εν τω οικοπέδω. ε) Η κατεύθυνσις του βορρά. στ) Προκειμένου περί οικοπεδικής εκτάσεως εκτός πόλεως απαιτείται η θέσις ταύτης εν σχέσει με το υφιστάμενον σχέδιον πόλεως. 3.Σειρά αρχιτεκτονικών σχεδίων υπό κλίμακα 1:100 ή 1:50 θεωρημένων υπό του οικείου Πολεοδομικού Γραφείου περιλαμβάνοντα: α) Απάσας τας κατόψεις του κτιρίου όπου θα σημειούται αι διαστάσεις των χώρων, ο προορισμός εκάστου τούτων και η θέσις του εξοπλισμού ενός εκάστου των εν λόγω χώρων. β) Όψεις του κτιρίου ανταποκρινομένας πλήρως προς τας κατόψεις αυτού. γ) Δύο τουλάχιστον κατακορύφους τομάς του κτιρίου εμφαινούσας τον αριθμόν των ορόφων και τας στάθμας του δαπέδου αυτών εν σχέσει με καθορισμένην υψομετρικήν αφετηρίαν. 4.Επεξηγηματική έκθεσις του μηχανικού, εις διπλούν, περιλαμβάνουσα συν τοις άλλοις: α) την συγκοινωνιακήν εξυπηρέτησιν της περιοχής. β) Την δυνατότητα και την επάρκεια υδρεύσεως, φωτισμού, τηλεπικοινωνιακής συνδέσεως και αποχετεύσεως. γ) Την κατάστασιν των οδών προσπελάσεως και το στάδιον προόδου εφαρμογής του εγκεκριμένου ρυμοτομικού σχεδίου. δ) Τον τρόπον θερμικής, υδραυλικής και ηχητικής μονώσεως του κτιρίου. ε) Το είδος επιστρώσεως δαπέδων και επικαλύψεων. στ) Τον τρόπον διαχωρισμού των κατηγοριών περιθαλπομένων εις την περίπτωσιν μικτής επιχειρήσεως. 5.Βεβαίωσις του οικείου Αστυνομικού Τμήματος, περί της αποφάσεως της επιχειρήσεως από βιομηχανικήν ζώνην, θορυβώδη Εργοστάσια και λοιπάς ανθυγιεινάς ή οχληράς εγκαταστάσεις (χώρος διαθέσεως απορριμμάτων, ποιμνιοστάσια, σφαγεία, βουστάσια, χοιροστάσια κλπ.). Τα δικαιολογητικά ταύτα υποβάλλονται εις την αρμοδίαν Διεύθυνσιν ή Τμήμα Κοινωνικής Προνοίας της οικείας Νομαρχίας, διαβιβάζονται δε εις την παρ’ ημίν αρμοδίαν Διεύθυνσιν μετά σχετικής προτάσεως. Η παρούσα δημοσιευθήτω εις την Εφημερίδα της Κυβερνήσεως.                  (Αντί για τις σελ.67(α)- 68,02(α) Σελ. 67(β) Τεύχος 1303 Σελ. 23 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.2-3    35.Β.β.3 Άτομα με ειδικές ανάγκες - Υπερήλικες - Χρόνια Πάσχοντες     